Tunnike pärast uinumist alustab üks hommikuni kestvat köhamaratoni, mis sul magada ei lase, sest kui vaevu aastane ikka tundide kaupa läkastab, hakkab ligi tikkuma kole mõte võimalikust larüngiidist (ehk kõritursest) ja sa püüad läbi ukse kuulatada, ega tal hingamine vilistav pole. Lõpuks, et paremini olukorda kontrollida (ja kuna magada nagunii ei saa), googeldad natuke pisikeste laste köha kohta ja teed  õhuniiskuse tõstmiseks (mis tegelikult on hetkel täiesti normaalne 40%) saunalina märjaks ja paned lapse tuppa. Ja lähed ise kah sinna tuppa magama, et a) oma vähkremisega mitte segada hommikul tööle mineva mehe und ja b) seda lapse hingamist ikka paremini kuulda.